b'\n_START_ARTICLE_\nToplotna energija\n_START_SECTION_\nPridobivanje toplotne energije iz sonca\n_START_PARAGRAPH_\nSon\xc4\x8dna pe\xc4\x8d je ve\xc4\x8dje \xc5\xa1tevilo zrcal, ki se ra\xc4\x8dunalni\xc5\xa1ko krmilijo skladno z gibanjem sonca, tako da vpadne \xc5\xbearke odbijajo v sredi\xc5\xa1\xc4\x8dno konkavno zrcalo, to pa v skupno gori\xc5\xa1\xc4\x8de. V gori\xc5\xa1\xc4\x8dni to\xc4\x8dki temperatura naraste do 4000 \xc2\xb0C. Taka toplotna energija je \xc5\xbee uporabna za taljenje kovin, ogrevanje opekarni\xc5\xa1kih pe\xc4\x8di ali vode (son\xc4\x8dne termoelektrarne)._NEWLINE_Son\xc4\x8dni zbiralniki so po\xc4\x8drnjene aluminjaste plo\xc5\xa1\xc4\x8de, ki absorbirajo son\xc4\x8dno energijo in jo pretvarjajo v toplotno preko zaprtega vodnega krogotoka. V enodru\xc5\xbeinskih hi\xc5\xa1ah v ugodnih geografskih legah lahko tako zadovoljijo 90% potreb po topli vodi (ogrevanje stanovanj in bazenov, sanitarna voda). V manj toplih krajih je tak\xc5\xa1no pridobivanje energije gospodarno le, \xc4\x8de nadome\xc5\xa1\xc4\x8da porabo elektri\xc4\x8dne energije._NEWLINE_Son\xc4\x8dna elektrarna - za neposredno pridobivanje elektri\xc4\x8dne energije iz sonca se uporabljajo fotocelice, ki so zgrajene iz razmeroma dragega polprevodnika silicija. Fotoni ob osvetlitvi iz vezi v kristalnem siliciju izbijajo elektrone. Zato nastajajo v kristalih pozitivno (pomanjkanje elektronov) in negativno nabite plasti (prese\xc5\xbeek elektronov), med njimi ste\xc4\x8de elektri\xc4\x8dni tok (foto efekt), ker se sku\xc5\xa1ajo elektroni ponovno enakomerno razporediti v kristalni strukturi.\n_START_SECTION_\nPridobivanje toplotne energije iz zemeljske notranjosti\n_START_PARAGRAPH_\nV talni vodi zbrano toplotno energijo izrabljajo ponekod v geotermalnih elektrarnah in toplotnih \xc4\x8drpalkah._NEWLINE_Energija iz zemeljske notranjosti se uporablja v dr\xc5\xbeavah z vulkansko aktivnimi podro\xc4\x8dji (Islandija, Italija, Havaji), kjer je zemeljska skorja vro\xc4\x8da blizu zemeljske povr\xc5\xa1ine. V globini 3000 metrov namerimo 200 \xc2\xb0C, pri4500 metrov pa \xc5\xbee 350 \xc2\xb0C. V vro\xc4\x8dih kamninah se voda upari, do tja pride sama ali pa jo dovajajo po posebnem postopku. Za Islandijo so zna\xc4\x8dilni gejziri, v katerih vro\xc4\x8da voda privre sama na povr\xc5\xa1je._NEWLINE_HDR-postopek (ang. Hot dry rock) je tehnologija, ki je uporabna le v dr\xc5\xbeavah z vulkansko aktivnimi podro\xc4\x8dji. Geotermalna elektrarna pretvarja toplotno energijo zemeljske skorje v elektri\xc4\x8dno. HDR-postopek deluje na na\xc4\x8din, da se para po zunanji cevi dviga na povr\xc5\xa1je do turbine, ki deluje enako kot v termoelektrarni. Reykjav\xc3\xadk z zemeljsko toploto zadovoljuje 90% energetskih potreb, San Francisco pa 50\xc2\xa0%.'